<classify> Mwandishi Wetu-Dar es Salaam WAZIRI Mkuu Kassim Majaliwa amewaonya wamiliki nawaendeshaji wa makao ya watoto ambao hawafuati taratibu za usajili wa watotohao, kuwatumia kama mitaji au masilahi binafsi na wanaoendesha makao hayo kwaminajili ya kidini na kikabila. Alisema hayo juzi Dar es Salaam, wakati wa futariya pamoja na watoto yatima kutoka kwenye vituo sita vya kulea watoto yatima. Aliwataka pia wamiliki hao waache kuwalea watotohao katika maadili yasiyofaa na yasiyo ya Kitanzania na maofisa ustawi wa jamiiwahusike moja kwa moja katika usajili wa watoto ili kuhakikisha wanaostahilindio wasajiliwe kwenye makao hayo. Nitoe rai kwamba watu mmoja mmoja, taasisi namakao wazingatie baadhi ya taratibu za msingi za uendeshaji wa makao kama vilemtoto kukuzwa katika mazingira ya familia, kuzingatia misingi ya kitaifa badalaya misingi ya tamaduni za kigeni. Mtoto kukuzwa kwa kuzingatia masilahi bora yamtoto, kuzingatia umuhimu wa kuwa na mwendelezo katika dini ya mtoto na utamaduniwake, kutotenganisha watoto na ndugu na kuhakikisha watoto wote wanapata hudumastahiki, kulindwa dhidi ya vitendo vya ukatili na unyanyasaji na kutunzwa nakuendelezwa hadi kufikia kimo cha utimilifu wao, alisema. Majaliwa alitumia hadhara hiyo kutoa maelekezomahsusi kwa waendeshaji wa makao na wasimamizi wa sheria na taratibu zauendeshaji wa makao ya watoto yatima. Taasisina makao zihakikishe kuwa kila mtoto anawekewa mpango maalumu wa kuondokakwenye makao na namna ya kumuunganisha mtoto huyo na familia yake. Wamilikiwa taasisi na makao, waruhusuni maofisa ustawi wa jamii na maofisa wengine waSerikali wafanye ukaguzi kwa mujibu wa sheria na wekeni utaratibu wa kuandaataarifa za kila mwezi za watoto na taarifa ya mwaka wa fedha, alisema. Wengine walioonywa ni wale wanaowabadili watotodini kinyume cha sheria, wanaofanya vitendo vya unyanyasaji na ukatili dhidi yawatoto, wasiowaruhusu watendaji wa Serikali kufanya ufuatiliaji na usimamizi,wasioandaa mpango wa kuwaunganisha watoto na familia zao na hivyo kusababishawatoto kukaa kwa muda mrefu kwenye makao na wale wanaondesha makao bila kuwa naleseni ya uendeshaji. Majaliwa alisema Serikali haitowafumbia machowatu wa namna hiyo, na mara tu watakapogundulika kuanzisha au kuendesha makaobila kufuata taratibu, hatua kali za kisheria zitachukuliwa dhidi yao. Alisema tangu mwaka 2016 hadi sasa, kuna jumla yawatoto 24,067 wanaolelewa katika makao yaliyosajiliwa nchini yakiwemo makao 140yanayoendeshwa na kumilikiwa na watu au taasisi binafsi. Kati yao wavulana ni11,925 na wasichana ni 12,142. Majaliwa alisema Serikali kupitia Wizara ya Afya,Ustawi wa Jamii, Jinsia, Wazee na Watoto inaratibu upatikanaji wa huduma zamsingi kwenye makao kwa kushirikiana na wadau mbalimbali. Baadhi yahuduma hizo ni pamoja na kuwezesha upatikanaji wa bima ya afya kwa watotowanaoishi katika mazingira hatarishi. Hadi sasawatoto 900 kutoka Dar es Salaam, Mbeya, Kilimanjaro na Arusha wamepatiwa kadihizo na zoezi hilo linaendelea, alisema. Alisema Serikali itaendelea kusimamia nakufuatilia kwa karibu uendeshaji wa makao ya watoto sambamba na kutoa elimukuhusu malezi, makuzi, haki, ulinzi na usalama wa mtoto kwa mujibu wa sheriazinazosimamia haki na ustawi wa mtoto.  <topic>: KITAIFA 